En prencipiar a suya construcción, se rebaptizó Gokamura con o nuevo nombre de Hiroshima. "Hiro" provién d'Oeno Hiromoto, un antipasau d'a familia Mori, y "Shima" provién de Fukushima Motonaga, qui aduyó a Mori Terumoto ta esleyir o lugar ta construir o castiello. «Hiroshima» significa tamién «isla ampla», nombre que fa referencia a quantas islas d'o delta d'o río Otagawa a man d'o castiello.